Foto: Shutterstock



SIGURNOSNO-obavještajna agencija (SOA) namjeravala je od talijanske firme Hacking team iz Milana kupiti softver koji se koristi na nadzor internetske komunikacije putem servisa kao što su Skype, WhatsApp, Viber...



Razotkrio je to WikiLeaks, koji je objavio korespondenciju između Hacking teama i njegovih klijenata. Nepoznati hakeri su, naime, provalili u servis talijanske tvrtke, te su im ukrali svu e-mail komunikaciju. Među objavljenim e-mailovima je i prepiska između Hacking teama i nekolicine hrvatskih IT firmi, preko kojih je SOA htjela nabaviti željeni softver.



Softver Hacking teama putem kojeg bi SOA mogla nadzirati komunikaciju građana na internetu za sada još ipak nije nabavljen. Bilo im je preskupo platiti milijun eura za softver i dodatnih 250 tisuća eura za godišnje održavanje Hacking teamu. No, iz sadržaja prepiske jasno je da interes od strane SOA-e i dalje postoji.

Tekst se nastavlja ispod oglasa